<classify> Mkurugenzi wa Msama Promosheni, Alex Msama ameiasa jamii kujenga utamaduni wa kutembelea vituo vinavyowalea watoto hao na kutatua changamoto wanazokabiliana ili nao waweze kutimiza ndoto zao.Msama ametoa rai hiyo leo Jumamosi Februari 23, 2019 baada ya kujumuika katika chakula cha pamoja na watoto hao wanaolelewa katika vituo vya yatima vya jijini Dar es Salaam.Alitoa misaada mbalimbali ya ikiwemo madaftari, kalamu, sabuni, vyakula na fedha kwa ajili ya kusaidia mahitaji ya vituo hivyo.Vituo ambavyo vimepewa misaada hiyo ni kituo cha Maunga Kificho Kinondoni, Zainldia Sinza, Honoratha Temeke, Watoto Centre Kimara, Sifa Bunju na Mwandaliwa Boko.Alisema watoto yatima na wale wanaoishi katika mazingira magumu wanapaswa kupata elimu kama ilivyo kwa watoto wengine wanaoishi na wazazi wao hivyo ni jukumu la kila mwananchi kuona umuhimu wa kutoa chochote alichonacho ili kuwawezesha watoto hao kuipata elimu hiyo kwa ukamilifuTunashukuru kwa sasa Rais John Magufuli ametoa unafuu wa elimu bure kwa watoto katika ngazi ya msingi na Sekondari kwa hiyo kilichopo hapo ni mahitaji madogo madogo ili kumfanya mtoto aweze kufika shuleni na kuudhuria masomo, kama jamii hili ni jambo linalowezekana kabisa tukalitatua kama kila mmoja wetu atakuwa na nia alisema Msama Kwa upande wake mlezi wa kituo cha Honoratha aliyejitambulisha kwa jina la Honoratha Michael alisema dhumuni la kuanzishwa kwa kituo hicho chenye jumla ya watoto 40 lilikuwa kutoa msaada wa malezi kwa watoto hao waliopatikana kutokana na sababu mbalimbali ikiwemo ya vifo vya wazazi wao.  <topic>: kitaifa 